Poliţiştii de frontieră au găsit corpul unui bărbat în râul Tisa, în vecinătatea comunei Câmpulung la Tisa, a informat, duminică, purtătorul de cuvânt al Inspectoratului Teritorial al Poliţiei de Frontieră (ITPF) Sighetu Marmaţiei, Oana Pârcălb.
"Azi, în jurul orei 13,30, în zona de competenţă a Sectorului Poliţiei de Frontieră Sarasău, judeţul Maramureş, a fost descoperit corpul unui bărbat fără semne vitale, în albia râului Tisa. Acesta a fost găsit la aproximativ 20 de metri de malul românesc, pe direcţia localităţii Câmpulung la Tisa", a spus Oana Pârcălab, scrie agerpres.ro.
Conform sursei citate, în cauză cercetările sunt efectuate de către lucrători ai Inspectoratului de Poliţie Judeţean (IPJ) Maramureş.